

**KARDOsKÚT Község ÖnkormányzatÁnak**

2024. október 04. napján tartott

nyílt képviselő-testületi ALAKULÓ ülésének jegyzőkönyve

**27**

**16/2024.**

**J E G Y Z Ő K Ö N Y V**

Készült Kardoskút Község Önkormányzata Képviselő-testületének 2024. október 04. napi *alakuló, nyílt* testületi ülésén.

**Ülés helye:** a Hivatal tanácskozó terme

 5945 Kardoskút, Március 15. tér 3.

**Jelen vannak:** Varga Pál polgármester,

Török Attila,

Menyhárt Krisztina,

Őzse Zoltán

Mórocz Lajos települési képviselők.

**Tanácskozási joggal meghívottként vannak jelen:**

dr. Lipták Péter jegyző,

Fekete Zita kirendeltség-vezető,

Lustyikné dr. Papp Anikó Békés Megyei Kormányhivatal Orosházi Járási Hivatal hivatalvezető

 Jámborcsik Gyöngyi HVB elnök,

 Kapuné Sin Anikó pénzügyi főtanácsos,

 Vargáné Neller Borbála Tünde művelődésszervező,

 Nyitrainé Baranyi Gabriella igazgató.

**Nem tanácskozási joggal állandó meghívottként van jelen:**

Prozlikné Csorba Melinda hatósági ügyintéző, jegyzőkönyvvezető.

**Varga Pál polgármester** köszönti a megjelenteket. Köszönti az újonnan megválasztott testületi tagokat, bízva abban, hogy a jövőben is jól együtt tudnak dolgozni. Külön köszönti Lustyikné dr. Papp Anikó Járási hivatalvezetőt.

Megkéri a jelenlévőket, hogy felállva hallgassák meg a Himnuszt.

*Himnusz meghallgatása*

Megállapítja, hogy a testületi ülés határozatképes. Jegyzőkönyv hitelesítőkre tesz javaslatot; választása Őzse Zoltán és Menyhárt Krisztina képviselőkre esik, melyet a jelenlevő 5 testületi tag, 5 igen szavazattal, egyhangúlag elfogadott.

Javaslatot tesz a megtárgyalandó napirendi pontokra. Aki egyetért a meghívóban szereplő napirendi pontok elfogadásával, kérem, hogy kézfeltartással szavazzon!

A képviselő-testület a javaslatnak megfelelően, az 5 jelenlevő tag közül **5 igen** szavazattal, egyhangúlag, az alábbiak szerint fogadta el a tárgyalandó napirendi pontokat:

**Nyílt ülés**

**1. A képviselő-testület tagjainak eskütétele**

**Előadó:** Jámborcsik Gyöngyi HVB elnök

(szóbeli előterjesztés)

**2. Varga Pál főállású polgármester eskütétele**

**Előadó:** Jámborcsik Gyöngyi HVB elnök

(szóbeli előterjesztés)

**3. Az alpolgármester megválasztása, eskütétele és tiszteletdíjának megállapítása
Előterjesztő:** Varga Pál polgármester

**4.** **Varga Pál főállású polgármester illetménye, költségtérítése, szabadság ütemezése és 2024. évi cafetéria kerete**

**Előterjesztő: alpolgármester**

**5. Varga Pál polgármester polgármesteri programjának az ismertetése**

**Előterjesztő:** Varga Pál polgármester

(szóbeli előterjesztés)

**6. Az Önkormányzat Szervezeti és Működési Szabályzatárólszóló 16/2019 (X.31.) önkormányzati rendelet felülvizsgálata**

**Előterjesztő:** Varga Pál polgármester és dr. Lipták Péter jegyző

**7. Az Ügyrendi Bizottság elnökének és tagjainak a megválasztása**

**Előterjesztő:** Varga Pál polgármester

**8. Delegálás az Orosházi Kistérség Többcélú Társulás Társulási Tanácsába**

**Előterjesztő:** Varga Pál polgármester

**9. Delegálás a Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulásba (DAREH)**

**Előterjesztő:** Varga Pál polgármester

**10. Egyebek**

**Előterjesztő:** Varga Pál polgármester

**1. Napirendi pont: A képviselő-testület tagjainak eskütétele**

**Előadó:** Jámborcsik Gyöngyi, HVB elnök

**Varga Pál polgármester:** 2024**.** június 9-én Helyi önkormányzati választásokat tartottak Magyarországon és a település lakóinak akaratából sorrendben ismertetném az eredményeket. Török Attila, Őzse Zoltán, Menyhárt Krisztina és Mórocz Lajos kapott a következő, előttünk álló 2024-2029 választási ciklusra felhatalmazást. A képviselő-testület tagjainak eskütételének levezetésére kérem fel Jámborcsik Gyöngyit, a Helyi Választási Bizottság elnökét.

**Jámborcsik Gyöngyi, HVB elnök,** mint eskü kivevő előmondja a képviselőknek az Mötv. szerinti eskü szövegét:

**Török Attila, képviselő:** *Én, Török Attila, becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom;* *helyi önkormányzati képviselői tisztségemből eredő feladataimat Kardoskút fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.*

 *Isten engem úgy segéljen!*

**Őzse Zoltán, képviselő:** *Én, Őzse Zoltán, becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselői tisztségemből eredő feladataimat Kardoskút fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.*

 *Isten engem úgy segéljen!*

**Menyhárt Krisztina, képviselő:** *Én, Menyhárt Krisztina, becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselői tisztségemből eredő feladataimat Kardoskút fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.*

 *Isten engem úgy segéljen!*

**Mórocz Lajos képviselő:** *Én, Mórocz Lajos, becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselői tisztségemből eredő feladataimat Kardoskút fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.*

 *Isten engem úgy segéljen!*

A képviselők aláírják és átveszik az esküokmányokat.

**2. Napirendi pont: Varga Pál főállású polgármester eskütétele**

**Előadó:** Jámborcsik Gyöngyi, HVB elnök

**Jámborcsik Gyöngyi, HVB elnök,** mint eskü kivevő előmondja a polgármesternek az Mötv. szerinti eskü szövegét:

**Varga Pál polgármester**: *Én, Varga Pál, becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; a polgármesteri tisztségemből eredő feladataimat Kardoskút fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.*

  *Isten engem úgy segéljen!*

A polgármester aláírja és átveszi az esküokmányt.

**Varga Pál alpolgármester**: Itt ragadnám meg a lehetőséget és köszönném meg Jámborcsik Gyöngyi HVB elnök asszonynak és a HVB tagjainak azt az áldozatos munkát, amelyet a 2024. évi helyi önkormányzati képviselők és polgármesterek választásának lebonyolítása érdekében végeztek.

*Jámborcsik Gyöngyi, a HVB elnöke elhagyja a termet.*

**3. Napirendi pont: Alpolgármester választása, eskütétele, tiszteletdíja, költségtérítése**

**Előadó:** Varga Pál polgármester

**Varga Pál polgármester**: Az előterjesztésnek megfelelően alpolgármestert is választanunk kell. Javaslatom Török Attila képviselőre esik, aki az előző ciklusban is aktívan tevékenykedett képviselőként. Egyeztettem Török Attila képviselő úrral és amennyiben a testület is úgy ítéli meg, vállalja a tisztséget.

Az alpolgármestert titkos szavazással kell megválasztani. A titkos szavazás lebonyolítása, illetve az eredmény megállapítása érdekében ad hoc bizottságot kell létrehozni. Javaslom a bizottság tagjainak Menyhárt Krisztina, Őzse Zoltán és Mórocz Lajos képviselőket.

Valamint felkérem Fekete Zita kirendeltség-vezetőt és dr. Lipták Péter jegyzőt a szavazás technikai lebonyolításának segítésére.

Kérem a képviselő-testületi tagokat, hogy amennyiben egyetértenek az elhangzott javaslattal, kézfeltartással szavazzanak az ad hoc bizottság létrehozásáról!

A Képviselő-testület jelen levő 5 tagja közül **5 igen** szavazattal - tartózkodás és ellenszavazat nélkül - egyhangúlag az alábbi határozatot hozta:

 **150/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete úgy dönt, hogy egy ad hoc bizottságot hoz létre Menyhárt Krisztina képviselő, Őzse Zoltán képviselő és Mórocz Lajos képviselő részvételével, az alpolgármester választás lebonyolítása érdekében.

**Felelős:** Varga Pál polgármester

**Határidő:** azonnal

**dr. Lipták Péter jegyző**: Kérdezem Török Attila képviselő urat, hogy hozzájárul-e ahhoz, hogy nyílt ülésen tárgyaljuk az alpolgármester választás eredményét?

**Török Attila, képviselő:** Mivel közérdekű adat, természetesen hozzájárulok.

**Varga Pál polgármester:** A szavazás idejére szünetet rendelek el. Szavazni az erre kijelölt külön helyiségben lehet.

SZÜNET

*/5 perc szünet után a testület mind az 5 tagja jelen van, az ülés továbbra is határozatképes. /*

**Varga Pál polgármester:** Megkérem az ad hoc Bizottságból Őzse Zoltánt, hogy a szavazás eredményéről szóló jegyzőkönyvet nyújtsa át, hogy ismertetni tudjam az eredményt!

*Őzse Zoltán átnyújtja Varga Pál polgármesternek a titkos szavazás eredményéről szóló jegyzőkönyvet.*

**Varga Pál polgármester**: A szavazás rendben lezajlott, a szavazás alkalmával Török Attila Dezső alpolgármester jelölt **5 db igen** szavazatot kapott, így az alpolgármester választás érvényes és eredményes volt. A szavazás eredményéről is szükséges határozatot hoznunk!

A Képviselő-testület jelen levő 5 tagja közül **5 igen** szavazattal - tartózkodás és ellenszavazat nélkül - egyhangúlag az alábbi határozatot hozta:

 **151/2024. (X.04.) sz. Képviselő-testületi határozat**

Kardsokút Község Önkormányzatának Képviselő-testülete – titkos szavazás útján – úgy döntött, hogy a Képviselő-testület tagjai közül Török Attila Dezső-t (lakóhely: 5945 Kardoskút, Munkácsy sor 2.) Kardoskút Község Önkormányzat Alpolgármesterének választja meg – 2024. október 4. naptól –, aki az alpolgármesteri feladatait társadalmi megbízatásban fogja ellátni.

**Felelős:** Varga Pál polgármester

**Határidő:** értelem szerint

**Varga Pál polgármester:** Gratulálok a megválasztott alpolgármesternek, munkájához sok sikert kívánok! A megválasztott alpolgármesternek esküt kell tennie, ezért felkérem Török Attila Dezsőt, hogy tegye le az esküt!

**Varga Pál, polgármester,** mint eskü kivevő előmondja az alpolgármesternek az Mötv. szerinti eskü szövegét:

***Török Attila Dezső, alpolgármester:*** *Én, Török Attila Dezső, becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; alpolgármesteri tisztségemből eredő feladataimat Kardoskút fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.*

 *Isten engem úgy segéljen!*

Az alpolgármester aláírja és átveszi az esküokmányt.

**Varga Pál polgármester:** Az alpolgármester tiszteletdíjáról és költségtérítéséről is dönteni kell.

**Török Attila alpolgármester:** Személyes érintettségem okán kérem szavazásból történő kizárásomat.

**Varga Pál polgármester:** Aki egyetért a kizárással, kézfeltartással szavazzon!

A Képviselő-testület jelen lévő 5 tagja, **5** igen szavazattal, 0 ellenszavazat, 0tartózkodással az alábbi határozatot hozta:

 **152/2024. (X.04.) sz. Képviselő-testületi határozat**

Kardoskút Község Önkormányzatának képviselő-testülete úgy dönt, hogy személyes érintettsége okán Török Attila alpolgármestert - az alpolgármester tiszteletdíjáról és költségtérítéséről szóló – döntéshozatalból, az érintett kifejezett kérésére, kizárja.

**Felelős:** Varga Pál polgármester

**Határidő:** értelem szerint

**Varga Pál polgármester:** Az előterjesztésben lévő határozati javaslatot, előzetesen mindenki kézhez kapta, megismerhette. Az alpolgármester tiszteletdíját, a korábbi éveknek megfelelően, 70%-os mértékben határoznám meg, illetve a költségtérítését a tiszteletdíjának 15%-áig. Számszerűsítve, alpolgármester úr tiszteletdíja bruttó 204.750 Ft és bruttó 30.713 Ft költségtérítést jelent. Javaslom elfogadásra.

**Varga Pál polgármester:** Megkérem a képviselő-testület jelenlévő tagjait, hogy az előterjesztés szerinti határozati javaslat elfogadásáról döntsünk!

A Képviselő-testület jelen levő 5 tagja közül **4 igen** szavazattal, 0tartózkodás és 0 ellenszavazat nélkül, egyhangúlag az alábbi határozatot hozta:

 **153/2024. (X.04.) sz. Képviselő-testületi határozat**

Kardsokút Község Önkormányzatának Képviselő-testülete dönt arról, hogy Török Attila Dezső társadalmi megbízatású alpolgármester tiszteletdíját havi bruttó 204.750.- Forint összegben, költségtérítését havi bruttó 30.713.- Forint összegben állapítja meg 2024. október 4. napjától.

**Felelős:** Varga Pál polgármester

**Határidő:** értelem szerint

**Varga Pál polgármester:** Megállapítom, hogy Török Attila alpolgármester úr ismét szavazhat.

**4. Napirendi pont: Varga Pál főállású polgármester illetménye, költségtérítése, szabadság ütemezése és 2024. évi cafetéria kerete**

**Előadó:** Alpolgármester

**Varga Pál polgármester:** Személyes érintettségem okán kérem szavazásból történő kizárásomat, valamint felkérem Török Attila alpolgármestert az ülés vezetésére.

**Török Attila alpolgármester**: A polgármester illetménye és költségtérítésének megállapítása napirend vonatkozásában átveszem a szót.

Kérem a képviselő-testületi tagokat, hogy amennyiben egyetértenek Varga Pál polgármester döntéshozatalból való kizárásával, kézfeltartással szavazzanak annak elfogadásáról!

A Képviselő-testület jelen lévő 5 tagja, **4 igen** szavazattal, 0 ellenszavazat, 0 tartózkodással, egyhangúlag az alábbi határozatot hozta:

 **154/2024. (X.04.) sz. Képviselő-testületi határozat**

Kardoskút Község Önkormányzatának képviselő-testülete - személyes érintettsége okán - Varga Pál polgármestert, az érintett kifejezett kérésére, kizárja a polgármester illetménye, költségtérítése, szabadság ütemezése és 2024. évi cafetéria keretének megállapítása tárgyú döntéshozatalból.

**Felelős:** Varga Pál polgármester

**Határidő:** értelem szerint

**Török Attila alpolgármester:** Az Mötv. határozza meg az illetményét, amely számszerűsítve a kiadott előterjesztésben található. Amennyiben nincs észrevétel, kérem a képviselő-testületi tagokat, hogy szavazzunk az illetménnyel és költségtérítéssel kapcsolatban!

Kérem a képviselő-testületi tagokat, hogy amennyiben egyetértenek az előterjesztésben szereplő határozati javaslattal, kézfeltartással szavazzanak annak elfogadásáról!

A Képviselő-testület jelen levő **5** tagja közül **4 igen** szavazattal, 0tartózkodás és ellenszavazat nélkül, egyhangúlag az alábbi határozatot hozta:

 **155/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete Varga Pál főállású polgármester illetményét a Magyarország helyi önkormányzatairól szóló 2011. évi CLXXXV. törvény 71. §-a alapján - 2024. október 1. naptól – bruttó 650.000.- Forint összegben állapítja meg.

**Felelős:** Képviselő-testület

**Határidő:** azonnal

**Török Attila alpolgármester:** Az Mötv. határozza meg a költségtérítés összegét is, amely ugyancsak számszerűsítve a kiadott előterjesztésben található. Amennyiben nincs észrevétel, javaslom, hogy szavazzunk a költségtérítéssel kapcsolatban!

Kérem a képviselő-testületi tagokat, hogy amennyiben egyetértenek az előterjesztésben szereplő határozati javaslattal, kézfeltartással szavazzanak annak elfogadásáról!

A Képviselő-testület jelen levő **5** tagja közül **4 igen** szavazattal, 0tartózkodás és ellenszavazat nélkül, egyhangúlag az alábbi határozatot hozta:

 **156/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete Varga Pál főállású polgármester költségtérítését a Magyarország helyi önkormányzatairól szóló 2011. évi CLXXXV. törvény 71. §-a alapján - 2024. október 1. naptól - bruttó 97.500.- Forint összegben állapítja meg.

**Felelős:** Képviselő-testület

**Határidő:** azonnal

**Török Attila alpolgármester:** Megkérem Fekte Zita kirendeltség-vezetőt, hogy tájékoztasson bennünket a polgármester szabadságával és cafetériájával kapcsolatban.

**Fekete Zita kirendeltség-vezető**: Mivel október 1. napjától ez egy új jogviszony, jogszabály szabályozza, hogy a polgármesternek időarányosan október 1. napjától december 31. napjáig mennyi szabadság jár, amivel kapcsolatban döntést szükséges hozni. Az előterjesztésben szerepelő 3. határozati javaslat tartalmazza az erre vonatkozó részt.

Ugyancsak döntést szükséges hozni a polgármester cafetéria juttatásával kapcsolatban, ami ugyancsak időarányosan járó összeget jelent és amit az előterjesztés 4. határozati javaslata tartalmaz.

**Török Attila alpolgármester**: Köszönöm a tájékoztatást. Amennyiben nincs észrevétel, kérem a képviselő-testületi tagokat, hogy szavazzunk a polgármester szabadság ütemezésével kapcsolatban!

Kérem a képviselő-testületi tagokat, hogy amennyiben egyetértenek az előterjesztésben szereplő határozati javaslattal, kézfeltartással szavazzanak annak elfogadásáról!

A Képviselő-testület jelen levő **5** tagja közül **4 igen** szavazattal, 0tartózkodás és ellenszavazat nélkül, egyhangúlag az alábbi határozatot hozta:

 **157/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete Varga Pál főállású polgármester 2024. évi szabadság ütemezését az előterjesztés mellékletét képező tartalommal hagyja jóvá.

**Felelős:** Képviselő-testület

**Határidő:** azonnal

**Török Attila alpolgármester**: Most pedig döntést szükséges hoznunk a polgármester cafetéria juttatásával kapcsolatban.

Kérem a képviselő-testületi tagokat, hogy amennyiben egyetértenek az előterjesztésben szereplő határozati javaslattal, kézfeltartással szavazzanak annak elfogadásáról!

A Képviselő-testület jelen levő **5** tagja közül **4 igen** szavazattal, 0tartózkodás és ellenszavazat nélkül, egyhangúlag az alábbi határozatot hozta:

 **158/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete Varga Pál főállású polgármester 2024. évi cafetéria-juttatásának éves, közterheket is magában foglaló bruttó összegét 100.546.- Forintban határozza meg, mely megegyezik a köztisztviselők részére 2024. évben megállapított cafetéria-keret összegének időarányos részével.

**Felelős:** dr. Lipták Péter jegyző

**Határidő:** azonnal

**TörökAttila alpolgármester**: Visszaadnám a szót és az ülés vezetését polgármester úrnak.

*Varga Pál polgármester ismét részt vesz a szavazásban és visszaveszi a képviselő-testületi ülés vezetését.*

**5. Napirendi pont: Polgármesteri Program ismertetése**

**Előadó:** Varga Pál polgármester

**Varga polgármester**: Amit a hosszú évek alatt megtanulhattam a polgármesteri és előzőleg alpolgármesteri időszakból, az az, hogy egy valami állandó az pedig a változás. Programról beszélni a mai világban sokkal nehezebb, mint korábban.

Az előző ciklusban és azt gondolom, hogy a következő ciklusban is tervezni kell, a mindenkori költséghatékony gazdálkodást figyelembe véve. Az elért tartalékjainkat megőrizve, lehetőleg a legtöbb pályázati forrást bevonva, nem veszélyeztetve a település működését kell a képviselő-testületnek munkálkodnia. Nehezíti az előttünk álló időszakot a pályázatok kiírása, mert valószínűleg, hogy egy rövid ideig nem fog pályázat kiíródni.

5 évre nehéz tervezni, de megtettem és engedjétek meg, hogy beszámoljak róla. 2025-2035 koncepció alapján készült el általam nemrégiben. Minisztériumi felkérésre kellett elkészíteni településünk fejlesztési koncepcióit, amit bedolgoztak egy országos koncepcióba. Azok az ötletek, javaslatok, amik általam nem kerültek volna bele, azok nagyon nagy eséllyel nem kerülnének bele és nem kerülnének megvalósításra a következő 5, illetve 10 éves időintervallumban.

Azt gondolom nem rugaszkodtam el nagyon a valóságtól, amikor az alábbi tervekre tettem javaslatot a Minisztérium és a költségvetés felé.

Ami legégetőbb probléma az azt gondolom, hogy a szennyvízcsatorna hálózat és egy tisztító kialakítása.

Egészséghez ivóvízhez jutás, hiszen van olyan területrészünk, az Állami Gazdaság területe, ahol ugyan kevesen élnek, viszont egy ember is sok ahhoz, hogy ne jusson egészséges ivóvízhez 21. században.

A geotermikus fűtésrendszer kialakítása, amihez már az előző képviselő-testület döntésének megfelelően egy teljes tervdokumentáció elkészült. Jelenleg várjuk erre irányuló pályázat kiírását. Erre alapuló, félig fedett medence kialakítása van még tervben.

Napelempark és ezáltal energiaközösség létrehozása, továbbá önkormányzati épületeink energetikai korszerűsítése, infrastruktúra fejlesztés, gazdaság fejlesztés, turisztikai lehetőségek növelése, lakosságmegtartó erő, illetve vallási kultúra megőrzése, gyakorlásának biztosítása.

Ezeket engedjétek meg, hogy bővebben kifejtsem.

*Szennyvízcsatorna hálózat és tisztító kialakítása.*

Évekkel ezelőtt kaptunk egy levelet a Minisztériumból, hogy Pusztaföldvárral közösen van realitása egy központi szennyvíztisztító telepet kialakítani. Pusztaföldvárral közös együtt gondolkodásra lesz majd szükség. A geotermikus fűtés tervezésekor európai szinten egyedülálló módon Kardoskút egy mintatelepülés lehetne, hiszen egy lépésben lehetne az egész településen a lakosság részére a szennyvízcsatorna hálózatot a geotermikus fűtéssel együtt eljuttatni, ellátni. Ennek költségvonzata nagyjából 2 milliárd forint.

*Egészséges ivóvízhez jutás megteremtése az Állami Gazdaság területén.*

Az Állami gazdaság területén 6-8 ingatlan van, ahol laknak gyermekkel, illetve idősek is és nincs megoldva a mai napig az egészséges ivóvízhez jutás központilag. Önkormányzat részéről meg van oldva, hiszen a tanyagondnok hosszú-hosszú évek óta heti rendszerességgel, kétszer kannával kihordja a vizet, ha meleg van akkor többször is. A 21. században ez nem túl jó. Ez egy bokortanya így nekünk valamiféle lépési kötelezettségünk van. 12 háztartást kellene ellátni vezetékes ivóvízzel, ennek a költségvonzata 250 millió forint.

*Félig fedett medence kialakítása a geotermikus fűtés kapcsán.*

Azt nem szabad elfelejteni, hogy a geotermikus fűtésnél, mint minden más projektnél indikátorszámokat kell teljesíteni. Ezeket az indikátorszámokat a pályázat kiírója nagyon szigorú követelmények mellett adja meg. Ahhoz, hogy nálunk geotermikus fűtés alakulhasson ki, nekünk bizonyítanunk kell azt, hogy az év 12 hónapjában a geotermikus fűtést minél szélesebb körben ki tudjuk használni. A fűtés az egy 4-5 hónap, amiben tudjuk használni. E-mellett az év többi napján is használni kell, hogy eredményesek tudjunk lenni. A visszatérő hő még bőven elegendő ahhoz, ami ebből a rendszerből visszaáramlik, hogy akár egy Nagybánhegyes, Nagyszénás méretű fürdőt tudjunk üzemeltetni a jövőben, illetve még az abból eljövő, továbbmenő víz még üvegházak fűtésére is elegendő mindamellett, hogy az Agrár Zrt. szárítójához is elegendő lenne. Lépéskényszerben vagyunk, hogy minél szélesebb körben tudjuk az alattunk lévő „aranyat” az év legtöbb napján felhasználni.

A fejlesztés költségvonzata becslések szerint 1,5 milliárd forint.

*Energetikai korszerűsítés.*

A magas energiaköltségek és magas energiafüggőség önkormányzati szintű megoldása. A legfontosabb, hogy az elmúlt időszakban az önkormányzat épületeit, intézményeit úgy gondolom, hogy nagyon szépen sikerült fejlesztenünk és most van az a pont, ahol a lehető legnagyobb hangsúlyt kell a lakosságra fektetni, tehát kötelességünk keresni azokat a lehetőségeket, amelyek az önkormányzat és vagyonát gazdagítja, bővíti, de ugyanolyan elánnal és fontossági sorrenddel kell a lakosságot célzó fejlesztéseket is támogatnunk. Lásd födém hőszigetelés program, ahol a lakossági igények kerültek előtérbe és ha már a lakosság sikeresen pályázott és megvalósult a kivitelezés, akkor majd utána jönnek az önkormányzati épületeink. Visszatérve, a geotermikus fűtési rendszert a lakosság részére mindenhol ki kell építsük. Ahogy mondtam a koncepcióterv elkészült, amit egy hosszú hónapokon át tartó kutatás is megelőzött. A fejlesztés költségvonzata 3 milliárd forint.

Az, hogy van egy komplett tervdokumentáció a kezünkben nagyon sokat jelent a pályázat benyújtásakor. Az előző Képviselő-testület a megújuló energia beruházásokat támogatta, szeretném, ha ez a jövőben is prioritásban maradna. Az összes intézményünket elláttuk napelemmel, sőt hétfőn indul meg az általános iskola és a művelődési háznak az elnyert bruttó 73 millió forintnyi pályázati beruházás kivitelezése, ahol hőszivattyúkat és napelemeket fogunk elhelyezni.

*Napelempark és ezáltal energiaközösség létrehozása.*

Nagyon fontos egy olyan helyen létrehozni a napelemparkot, ahol nem zavarja a lakosságot.

Nem feltétlenül önkormányzat kell, hogy létrehozza, akár cégeket is invitálhatunk, hogy telepítsenek napelemparkot. Nagyon sok bevételi összetevője van ennek a napelempark kialakításnak. Először is eladtunk területeket, olyan földeket, aminek a haszonbérleti díjait ezáltal előre 50-100 évre megkapjuk egyben. Helyi iparűzési adót termel a napelempark, illetve egy jó konstrukciós megállapodásnál még akár a közvilágításunknak a villanyköltségeit is tudnánk fedezni. Erre a következő testületi ülésen már javaslatot is fogok tenni.

0,5 MW-os napelempark nagyjából 500 millió forintos költséget jelentene.

*Infrastruktúra fejlesztés, gazdaság fejlesztés, turisztikai lehetőségek növelése.*

Az egykori polgárvédelmi bázis épületének fejlesztés vonzata nagyjából bruttó 300 millió forint.

A Pusztaközponti Olvasókör generálfelújítása, annak udvarán turisztikai céloknak megfelelő fejlesztés, a Körös-Maros Nemzeti Park tájegységnél található egykori olvasókör épületének energetikai felújítása nagyjából bruttó 300 millió forintot jelentene. TOP Plus pályázatokon belül lenne lehetőség, viszont önkormányzat arra nem pályázhat. A Körös-Maros Nemzeti Parknak volt egy javaslata, hogy saját tulajdonba venné az olvasókör területét és ott egy gyönyörű fejlesztést hajtana végre, de ez nem sikerült. Azon kell legyünk, hogy azt az épületet továbbra is megőrizzük azért, hogy a múltunkat egyben tudjuk ápolni.

A művelődési ház tetőtér beépítésére már 3-4 évvel ezelőtt elkészíttettünk egy javaslat koncepciót. Akkor volt lehetőség pályázatot beadni. Forráshiányra hivatkozva, akkor ez a pályázat nem nyert, de a komplett tervdokumentációk megvannak.

Ennek a költségvonzata 750 millió forint.

Infrastruktúra fejlesztésnél a belterületi útjaink 100 százalékban aszfaltozva van, de nagyon sok helyen meg van töredezve az aszfalt. Szakemberekkel már körbe jártam a települést ez ügyben. Jelenleg 1000 folyóméter földutunkat kellene aszfaltozni, vagy stabilizálni, akár zúzott kővel. Ez a Sport dűlő, amely a nagy pályától megy végig, illetve a Szélső dűlő, ami a Sport dűlőből a Bázis felé kanyarodik be. Erre is évekkel ezelőtt meg voltak a terveink.

Ennek a költségvonzata 300 millió forint minimum.

A gazdaság fejlesztésre is nagy hangsúlyt kell fektetni. Településünkön működik a MOL, vagy a Magyar Földgáztároló Zrt is, ha csak a nagyobb cégeket említem, de fontos lenne az is, hogy akár kisebb cégeket is tudjunk támogatni és idecsalogatni. Ehhez egy inkubátorház megépítése is bekerült az 5-10 éves koncepciótervbe. Egy 120m2-es épületről lenne szó, amely egy bruttó 120 millió forintos nagyságrendet képvisel. Ezek a számok lehet, hogy túlzóak, ezeket nem lehet kikalkulálni, de mindig úgy kalkuláltunk, hogy kicsit bővebben, hogy még lehessen álmodozni és ne csak álmodozni lehessen.

Nagyon fontos a turisztika fejlesztése is településünkön. Itt szálláshelyek létrehozását kell elsődlegesen feltüntetni. Több rendezvényen abba futunk bele, hogy több látogató keresne szállást és nem tudunk adni. Amik vannak szálláshelyek, azok vannak, hogy már egy évre előre is ki vannak adva. Szakemberek bevonásával a régi, rossz állapotú épületeinket például a Pusztaközponti olvasókör melletti szolgálati lakást is és az előbb említett épületek oly minőségben fel kellene újítsuk, hogy ezek kiadásra alkalmasak legyenek. Ezek nagyjából bruttó 50 millió forint nagyságú költséggel járnának.

Az Orosháza-Kardoskút kerékpárút ugyan még fizikai látványos részbe nem ért, de én már szeretnék róla múlt időben beszélni most ebben az 5-10 éves tervben. Pozitív egyébként a helyzet. Ilyen közel még sosem állatunk ahhoz, hogy kerékpárutunk legyen, mint most.

Tótkomlós város közreműködésével a tervben most már a Kardoskút-Tótkomlós kerékpárút van, hiszen úgy lenne egy kör egészen Mezőhegyesig és azt hiszem, hogy ennek még nagyobb realitása van, hogy ez meg fog valósulni. Úgy tudom, hogy kiemelt nemzeti jelentőségű projektként szerepel. Majd, ha kész lesz az Orosháza-Kardoskút közötti kerékpárút, akkor ez kell, hogy prioritásba kerüljön. Ennek a tervezett költsége bruttó 1 milliárd forint.

*Lakosságmegtartó erő növelése.*

Korábban az volt a meggyőződése a testületnek, hogy vállalkozásokat kell mindenképpen és ezáltal munkalehetőséget hozni ide Kardoskútra. Az elmúlt ciklus derekán mondtam azt először, hogy használjuk ki Kardoskút közelségét Orosházához, vagy akár Tótkomlóshoz. Nem feltétlenül arra kell összpontosítani az erőnket, hogy itt helyben munkát tudjunk adni.

Kardoskutat egy nyugodt, csendes településként kell megtartani a városok közelségét kihasználva. A kisgyermekes családokat kell előtérbe helyzeni és bölcsőde létjogosultságára kell törekednünk. Gyermek lenne, de sajnos jelentkező nincs egyelőre. Ha lenne 7 gyermek, akkor az óvodával szemben lévő, önkormányzati tulajdonú telken már régen elkezdhettünk volna egy bölcsőde kialakítását. Egy mini bölcsőde kialakítását is úgy gondolom, hogy zászlónkra tűzhetjük 5-10 éven belül. Ennek bruttó 100 millió forint a költségvonzata.

Korábbi testületnek én már javasoltam, hogy vannak nekünk tanya központjaink, ahol gyermekek is élnek és kialakításra kerülhetne játszótér Pusztaközponton és az Állami Gazdaság területén is. A mi feladatunk az, hogy ennek lehetőségét teremtsük meg. Ennek bruttó 80 millió forint a költségvonzata.

Az egykori általános iskola épületéről beszéltem, ahol ugye hétfőn elkezdődnek a kivitelezési munkálatok, de ott van még egy 650 m2 terület, amit ugyancsak kötelességünk megőrizni és felújítani. Azt gondolom, hogy ott is a gyermekek, aktív korúak vagy akár idősek idejének, tudásának hasznára kell fordítsuk azt az épületet. Erre 500 millió forintos költség lett beállítva.

Sport és pihenőparkra tettem még többek között javaslatot a József Attila utca végén. Korábban voltak fásításra vonatkozó javaslatok is de a földtani intézet és biológiai földtani elemzések bizonyították azt, hogy oda fát ültetni nem igazán jó a talaj szerkezete miatt. Az utóbbi évek időjárása ezt be is bizonyította. 3,5 ha területen szeretném, ha kulturált sport és szabadidő eltöltésére használható hely lenne kialakítva. Pályázat van műfüves pályára, futópályára. Ennek a becsült költsége 500 millió forint.

A Sport és pihenőpark mellett szeretném, ha rövid időn belül egy horgásztó is létesülhetne Kardoskúton. Ennek projekt javaslata már nagyon közel van hozzánk. Földterülettel kapcsolatban már egyeztetések is megkezdődtek, de semmi olyan előzménye nincs, amihez testületi döntés lett volna szükséges. Nagyon bonyolult fába vágtam a fejszémet ezzel kapcsolatban. Nem az önkormányzat fenntartásában gondolnám, hanem akár egy újabb civil szervezet működtetésében, fenntartásban.

Évekkel ezelőtt már javasoltam, de sajnos akkor elvetésre került, helyi piac épületének megvalósítása, ahol időjárástól függetlenül akár helyi, akár vidéki árusok is nem lennének kitéve az időjárás viszontagságainak. A Kardoskúti Zrt. és az ABC felől van egy zöld területünk, ahol rózsasor van jelenleg és pár fa, oda meg vannak a tervek egy helyi piac kialakítására. Forrás korábban lett volna, ha újból lesz forrás, akkor ez egy bruttó 150 millió forintos nagyságrendet képvisel.

*Vallási kultúra megőrzése és gyakorlásának biztosítása településünkön.*

Településünkön működő egyházak egy templomban tartja meg gyülekezeteit. Ez a templom az első és talán egyetlen pusztai templom. Sajnos ez a templom mára nagyon rossz állapotba került. Kötelességünk keresni a lehetőséget arra, hogy a templomot felújítsuk. Ennek a projektnek a tervezett összege bruttó 150 millió forint.

Az egykori gyülekezeti ház is településünk múltjának elválaszthatatlan részét képezi, ugyanúgy, mint az Olvasókör. Ennek a gyülekezeti háznak a felújítására már több ízben pályáztam, de még nem járt sikerrel, pedig sokszor közelében jártunk már. A gyülekezeti ház felújítására bruttó 100 millió forintos összeget terveztem be az 5-10 éves tervben.

Számtalan projektötletem van és még számtalan olyan projekt fog velünk szembe jönni, amire még nem is gondoltunk, de ad hoc lehetőség van rá és én azt gondolom, hogy a mondandóm elején elmondottakkal összhangban, minden olyan fejlesztést, amely a település anyagi biztonságát nem veszélyezteti, azt meg kell ragadjuk. Egy pályázatnál nem annak benyújtásával van nehézség, hanem annak utókövetésével, tehát annak megvalósításával és annak elszámolásával is. Hatalmas felelősséget veszünk a vállunkra, de ez a dolgunk. Abba nem lehet bukni, ha nem csinálunk semmit, ez is igaz, de én úgy gondolom, hogy akkor tiszta a lelkiismeretem, ha minden szembe jövő lehetőséget alaposan megvizsgálva, a munkát nem nézve, ami vele jár meg kell tegyük az itt élők boldogulásáért.

**Varga Pál alpolgármester**: Amennyiben kérdés, észrevétel van, szívesen válaszolok.

Amennyiben nincs, kérem a képviselő-testületi tagokat, hogy szavazzunk a Program elfogadásáról!

Kérem a képviselő-testületi tagokat, hogy amennyiben egyetértenek a határozati javaslattal, kézfeltartással szavazzanak annak elfogadásáról!

A Képviselő-testület jelen levő 5 tagja közül **5 igen** szavazattal - tartózkodás és ellenszavazat nélkül - egyhangúlag az alábbi határozatot hozta:

 **159/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete Varga Pál polgármester által ismertetett polgármesteri programot megismerte és azt jóváhagyólag elfogadja.

**Felelős:** Varga Pál polgármester

**Határidő:** folyamatos

**6. Napirendi pont: Az Önkormányzat Szervezeti és Működési Szabályzatáról szóló 16/2019 (X.31) önkormányzati rendelet felülvizsgálata**

**Előadó:** Varga Pál polgármester, dr. Lipták Péter jegyző

**Varga Pál polgármester:** Kérem jegyző urat, hogy tájékoztasson bennünket.

**dr. Lipták Péter jegyző**: Felülvizsgáltuk a rendeletünket, az előterjesztés szerinti szempontrendszer szerint. Ez a rendeletünk a működéshez elengedhetetlen, legfontosabb jogszabálya az önkormányzatnak, ami alkalmas arra, hogy továbbra is alkalmazza a testület. Szeretnénk előkészíteni kirendeltség-vezető asszonnyal az év végéig, december 31. napjáig az egy új típusú SZMSZ-t és előterjeszteni, amit jövő évtől tud alkalmazni az új testület a munkája során. Új struktúrában és új szempontrendszer szerint fogjuk ezt az anyagot elkészíteni.

**Varga Pál alpolgármester**: Köszönöm a tájékoztatást. A jelenlegi SZMSZ-ünk alkalmas arra, hogy továbbra is életben maradjon és dolgozni tudjunk, az előterjesztésben szereplő határozati javaslatot elfogadásra javaslom. Kérdés, észrevétel?

Amennyiben nincs, kérem a képviselő-testületi tagokat, hogy szavazzunk a Program elfogadásáról!

Kérem a képviselő-testületi tagokat, hogy amennyiben egyetértenek az előterjesztésben szereplő határozati javaslattal, kézfeltartással szavazzanak annak elfogadásáról!

A Képviselő-testület jelen levő **5** tagja közül **5 igen** szavazattal, 0tartózkodás és ellenszavazat nélkül, egyhangúlag az alábbi határozatot hozta:

 **160/2024. (X.04.) sz. Képviselő-testületi határozat**

Kardoskút Község Önkormányzat Képviselő-testület úgy döntött, hogy

1. az Önkormányzat Szervezeti és Működési Szabályzatárólszóló 16/2019 (X.31.) önkormányzati rendelet felülvizsgálatát követően azt nem módosítja,
2. felkéri dr. Lipták Péter jegyzőt, hogy 2024.12.31-ig készítsen elő új szervezeti és működési szabályzatot.

**Határidő:** azonnal és 2024.12.31.

**Felelős:** dr Lipták Péter jegyző

**7. Napirendi pont: Az Ügyrendi Bizottság elnökének és tagjainak a megválasztása**

**Előterjesztő:** Varga Pál polgármester

**Varga Pál polgármester:** Képviselő-testület a törvényi előírásoknak megfelelően legalább egy bizottságot létrehoz. A település méretéből és a képviselői számból adódóan többet nem is lenne érdemes. Ügyrendi Bizottság van több évtizede Kardoskúton.

Az Ügyrendi Bizottságot 3 fő alkotja, 3 fő képviselő, amelyből egy fő elnök, kettő fő tag.

Az Ügyrendi Bizottság elnökének Mórocz Lajos önkormányzati képviselőt javaslom. Ügyrendi Bizottsági tagnak pedig Őzse Zoltán képviselő urat és Menyhárt Krisztina képviselő asszonyt javaslom.

Kérdezem Mórocz Lajos képviselő urat, hogy elfogadja-e az Ügyrendi Bizottság elnöki jelölést?

**Mórocz Lajos képviselő**: Köszönöm, elfogadom.

**Varga Pál polgármester**: Kérdezem Menyhárt Krisztina képviselő asszonyt, hogy elfogadja-e az Ügyrendi Bizottsági tag jelölést?

**Menyhárt Krisztina képviselő**: Elfogadom.

**Varga Pál polgármester**: Kérdezem Őzse Zoltán képviselő urat, hogy elfogadja-e az Ügyrendi Bizottsági tag jelölést?

**Őzse Zoltán képviselő**: Igen, elfogadom.

**Varga Pál polgármester**: Aki az előterjesztésben szerepelő első határozati javaslattal egyetért, miszerint az Ügyrendi Bizottság elnökének Mórocz Lajos képviselő urat válasszuk, kérem kézfelnyújtással szavazzon!

A Képviselő-testület jelen levő **5** tagja közül **3 igen** szavazattal, **1 tartózkodással**, **1 ellenszavazattal** az alábbi határozatot hozta:

 **161/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete az Ügyrendi Bizottság **elnökének** Mórocz Lajos Zoltán önkormányzati képviselőt választja meg.

**Felelős:** Képviselő-testület

**Határidő:** azonnal

**Varga Pál polgármester:** Továbbá aki egytért azzal, hogy az Ügyrendi Bizottság tagjának Menyhárt Krisztina önkormányzati képviselőt megválasszuk, kérem, hogy kézfelnyújtással, szavazzon!

A Képviselő-testület jelen lévő 5 tagja közül **4 igen** szavazattal, **1 tartózkodással**, 0 ellenszavazattal, az alábbi határozatot hozta:

 **162/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete az Ügyrendi Bizottság **tagjának** Menyhárt Krisztina önkormányzati képviselőt választja meg.

**Felelős:** Képviselő-testület

**Határidő:** azonnal

**Varga Pál polgármester:** Továbbá aki egytért azzal, hogy az Ügyrendi Bizottság tagjának Őzse Zoltán önkormányzati képviselőt megválasszuk, kérem, hogy kézfelnyújtással, szavazzon!

A Képviselő-testület jelen lévő 5 tagja közül **5 igen** szavazattal, 0 tartózkodással, 0 ellenszavazattal, - egyhangúlag - az alábbi határozatot hozta:

 **163/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete az Ügyrendi Bizottság **tagjának** Őzse Zoltán önkormányzati képviselőt választja meg.

**Felelős:** Képviselő-testület

**Határidő:** azonnal

**8. Napirendi pont: Delegálás az Orosházi Kistérség Többcélú Társulás Társulási Tanácsába**

**Előterjesztő:** Varga Pál polgármester

**Varga Pál polgármester**: Településünk is tagja annak a kistérségi tanácsnak, amiben 11 település is érintett. A társulás több feladatot is levesz a település válláról, mint például a családsegítés, gyermekjólét és a jelzőrendszeres házi segítségnyújtás. Ezeket a feladatokat önállóan is el tudnánk végezni, nagy nehézségek és nagy anyagi ráfordítás után. Ezeket a feladatokat egységesen kezeli a kistérség. Havonta egy, de van, hogy több ülésre is sor kerül, ahová is delegálni a polgármester akadályoztatása esetén szükséges és általában az alpolgármester kerül delegálásra. Jelen esetben Török Attila alpolgármester urat javaslom delegálni azokra az esetekre, amikor én nem tudok elmenni az ülésekre. Kérdés, észrevétel, javaslat?

Kérem a képviselő-testületi tagokat, hogy amennyiben egyetértenek azzal, hogy akadályoztatásom esetén Török Attila alpolgármester urat delegálja, kézfeltartással szavazzanak annak elfogadásáról!

A Képviselő-testület jelen levő **5** tagja közül **5 igen** szavazattal, 0tartózkodás és ellenszavazat nélkül, egyhangúlag az alábbi határozatot hozta:

 **164/2024. (X.04.) sz. Képviselő-testületi határozat**

Kardoskút Község Önkormányzat Képviselő-testülete – tekintettel a Magyarország helyi önkormányzatairól szóló 2011. évi CLXXXIX. törvény 94. § (2) bekezdésére – Orosházi Kistérség Többcélú Társulás Társulási Tanácsába Varga Pál polgármestert delegálja. A polgármester akadályoztatása esetén helyettesítését Török Attila Dezső alpolgármester látja el. A Képviselő-testület megbízza dr. Lipták Péter jegyzőt, hogy a döntést tartalmazó határozatot a Társulás munkaszervezete részére haladéktalanul küldje meg.

**Felelős:** dr. Lipták Péter jegyző

**Határidő:** 2024.10.10.

**9. Napirendi pont: Delegálás a Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulásba (DAREH)**

**Előterjesztő:** Varga Pál polgármester

**Varga Pál polgármester**: A DAREH látja el a hulladékgazdálkodással kapcsolatos ügyeket. Eddig a székhelye Orosháza városa volt, de októbertől Gyulára kerül át és a konzorciumi ülésekre a továbbiakban Gyulára szükséges átmenni. Ugyancsak alpolgármester urat javaslom delegálni, akadályoztatásom esetén.

Kérem a képviselő-testületi tagokat, hogy amennyiben egyetértenek azzal, hogy akadályoztatásom esetén Török Attila alpolgármester urat delegálja, kézfeltartással szavazzanak annak elfogadásáról!

A Képviselő-testület jelen levő **5** tagja közül **5 igen** szavazattal, 0tartózkodás és ellenszavazat nélkül, egyhangúlag az alábbi határozatot hozta:

 **165/2024. (X.04.) sz. Képviselő-testületi határozat**

Kardoskút Község Önkormányzat Képviselő-testülete a Délkelet-Alföld Regionális Hulladékgazdálkodási Társulás (DAREH) taggyűlésére – Kardoskút Község Önkormányzat képviselőjeként – Varga Pál polgármestert, helyettesítésére Török Attila Dezső alpolgármestert delegálja. A Képviselő-testület megbízza dr. Lipták Péter jegyzőt, hogy a döntést tartalmazó határozatot a Délkelet-Alföld Regionális Hulladékgazdálkodási Társulás részére haladéktalanul küldje meg.

**Felelős:** dr. Lipták Péter jegyző

**Határidő:** 2024.10.10.

**10. Napirendi pont: Egyebek**

**Előadó:** Varga Pál polgármester

*Informatikai eszköz beszerzés képviselők részére*

**Varga Pál polgármester**: Ciklusról-ciklusra hagyomány, hogy a mindenkori képviselők munkája segítésére informatikai eszközök kerülnek beszerzésre, mert sorra gyártjuk a papírokat egy-egy ülés alkalmával. Ennek kiváltása érdekében kértem be árajánlatot a képviselői munka támogatása céljából. 4 darab laptop beszerzésére kértem árajánlatot, aminek az ára szoftverekkel és mindenféle kisegítő eszközökkel bruttó 1,4 millió forint. A testületi ülések anyagait, pályázatok anyagait egy google drive-ba kapná meg a testület. Ezek az eszközök a ciklus idejére kerülnének a képviselők birtokába, természetesen úgy, hogy mint leltári tárgy az önkormányzatnál vannak nyilvántartásba véve. Felelős megőrző a képviselő. Kérdés, észrevétel?

Amennyiben nincs kérdés, kiegészítés, aki egyetért azzal, hogy bruttó 1.400.000.- forintot biztosítsunk informatikai eszközök beszerzésére a 2024. évi költségvetési tartalék terhére, kérem, hogy kézfelnyújtással, szavazzon!

A Képviselő-testület jelen levő **5** tagja közül **5 igen** szavazattal, 0 tartózkodással, 0 ellenszavazattal, - egyhangúlag – az alábbi határozatot hozta:

 **166/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete úgy dönt, hogy

1. az önkormányzati képviselői munka hatékonyabbá tétele céljából, a határozat mellékletét képező árajánlat szerint, összesen 4 darab Acer Aspire 3-A317-55P-C63E laptop informatikai eszköz beszerzésének tárgyában, mindösszesen bruttó 1.400.000 Ft, azaz egymilliónégyszázezer forint összeget biztosít, a 2024. évi költségvetési tartalék terhére.

2. Felkéri dr. Lipták Péter jegyzőt az önkormányzati ciklus határozott idejére a 2024. június 9. napján megválasztott képviselők részére történő használatba adás szabályozott keretek között történő átadás-átvételének megszervezésére és lebonyolítására.

**Felelős:** Varga Pál polgármester

**Határidő:** azonnal

*Varga Pál főállású polgármester szabadságának megváltása*

**Varga Pál polgármester:** Személyes érintettségem okán kérem szavazásból történő kizárásomat, valamint felkérem Török Attila alpolgármestert az ülés vezetésére.

**Török Attila alpolgármester**: Köszönöm a szót.

Kérem a képviselő-testületi tagokat, hogy amennyiben egyetértenek Varga Pál polgármester döntéshozatalból való kizárásával, kézfeltartással szavazzanak annak elfogadásáról!

A Képviselő-testület jelen lévő 5 tagja, **5 igen** szavazattal, 0 ellenszavazat, 0 tartózkodással az alábbi határozatot hozta:

 **167/2024. (X.04.) sz. Képviselő-testületi határozat**

Kardoskút Község Önkormányzatának képviselő-testülete úgy dönt, hogy személyes érintettsége okán Varga Pál polgármestert – a polgármester szabadságmegváltásáról szóló – döntéshozatalból, az érintett kifejezett kérésére, kizárja.

**Felelős:** Varga Pál polgármester

**Határidő:** értelem szerint

**Török Attila alpolgármester:** Megkérem Fekte Zita kirendeltség-vezetőt, hogy tájékoztasson bennünket.

**Fekete Zita kirendeltség-vezető**: A polgármester foglalkoztatási jogviszonya a megválasztásával kezdődik és a ciklus végén véget ér és ha újra meg is választják, mint jelen esetben, akkor ezt úgy kell értelmezni, hogy ezek egymástól független jogviszonyok. Polgármester úrnak szeptember 30. napjával megszűnt az előző jogviszonya és október 1-gyel egy új jogviszony kezdődött. Az előző jogviszonya alatt 29 fel nem használt szabadága maradt, amiben a képviselő-testületnek van mérlegelési jogköre, hogy ezt megváltják, tehát, hogy kifizetik-e, vagy tovább viszi a polgármester a következő ciklusra.

**Török Attila alpolgármester**: Köszönöm a tájékoztatást. A határozati javaslat szerint javaslom a kifizetést. Kérdés, észrevétel ezzel kapcsolatban?

Amennyiben nincs észrevétel, kérem a képviselő-testületi tagokat, hogy szavazzunk a polgármester szabadság megváltásával kapcsolatban!

Kérem a képviselő-testületi tagokat, hogy amennyiben egyetértenek az előterjesztésben szereplő határozati javaslattal, kézfeltartással szavazzanak annak elfogadásáról!

A Képviselő-testület jelen levő **5** tagja közül **4 igen** szavazattal, 0tartózkodás és ellenszavazat nélkül, egyhangúlag az alábbi határozatot hozta:

 **168/2024. (X.04.) sz. Képviselő-testületi határozat**

Kardoskút Község Önkormányzatának Képviselő-testülete

1. Varga Pál főállású polgármester 2019. október 13. napjától 2024. szeptember 30. napjáig tartó polgármesteri megbízatásának – sajátos közszolgálati jogviszonya – időtartama alatt igénybe nem vett 29 munkanap szabadsága pénzben történő megváltásáról dönt,
2. Felkéri a jegyzőt, hogy az igénybe nem vett 29 munkanap szabadság megváltása érdekében bruttó 866.607.- Ft összeg kifizetéséről gondoskodjon a 2024. évi költségvetési tartalék terhére.

**Felelős:** dr. Lipták Péter jegyző

**Határidő:** azonnal

**Török Attila alpolgármester**: Visszaadnám a szót és az ülés vezetését polgármester úrnak.

*Varga Pál polgármester ismét részt vesz a szavazásban és visszaveszi a képviselő-testületi ülés vezetését.*

**Varga Pál polgármester:** Igyekszem a jövőben időarányosan kivennia szabadságaimat. Bízom benne, hogy ebben az 5 éves ciklusban többször el tudok menni majd szabadságra. Egyebek napirendi pontban egyéb felvetés, kérdés?

Amennyiben nincs, köszönöm az aktív részvételt, az alakuló ülést 11 óra 56 perckor bezárom.

K.m.f.

 Varga Pál dr. Lipták Péter

 polgármester jegyző

**Jegyzőkönyv-hitelesítők:**

Menyhárt Krisztina Őzse Zoltán

 képviselő képviselő